রবিবার দলের খোলনলচে বদলে ফেলবে কেকেআর?

ওয়েব ডেস্ক : চলতি আইপিএলে (IPL 2026) এখনও একটিও ম্যাচ জিততে পারেনি কলকাতা নাইট রাইডার্স (Kolkata Knight Riders)। পাঁচ ম্যাচ হারতে হয়েছে তাদেরকে। বৃষ্টির জন্য একটি ম্যাচ বাতিল হয়েছিল। তার জন্য ওই ১ পয়েন্ট পেয়েছেন অজিঙ্ক রাহানেরা (Ajinkya Rahane)। পর পর হারের পর রবিবার ঘরের মাঠ ইডেনে নামছে নাইটরা। প্রতিপক্ষ রাজস্থান রয়্যালস (Rajasthan Royals)। তবে আজও একটিই প্রশ্ন সামনে আসছে, এদিন ম্যাচ জিততে পারবে তো কলকাতা? অন্যদিকে আজকের ম্যাচের জন্য কোন দল নিয়ে মাঠে নামবেন নাইট অধিনায়ক?

বৈভব সূর্যবংশী, যশস্বী জয়সওয়ালদের বিরুদ্ধে শক্তি প্রয়োগ করতে চাইছে কেকেআর (KKR) শিবির। ফলে মনে করা হচ্ছে, প্রথম একাদশে একাধিক পরিবর্তন করতে পারে টিম ম্যানেজমেন্ট। ব্যাটিং অর্ডারেও পরিবর্তন আসতে পারে। দেখে নেওয়া যাক কী কী পরিবর্তন হতে পারে কেকেআর-এ।

আরও খবর : প্রতি রানে ১০টি গাছ লাগাবে নাইট শিবির! মাঠে হতাশ করলেও অভিনব উদ্যোগে মন জিতল KKR

শুরুতেই নামতে পারেন টিম সেইফার্ট এবং ফিন অ্যালেন। অধিনায়ক অজিঙ্ক রাহানের ওপেনিং করার সম্ভাবনা কম। মূলত, প্রথম ৬ ওভারেই খেলা ঘোরানোর চেষ্টা করবেন কোচ অভিষেক নায়ার। তার পর তিন নম্বরে দেখা যেতে পারে রাচিন রবীন্দ্রকে। এদিন বাদ যেতে পারেন সুনীল নারিন। গত ম্যাচে ভালো পারফর্ম করেছিলেন ক্যামেরন গ্রিন। ফলে নম্বরে আজ তিনি খেলবেন। কেকআরের (KKR) সহ অধিনায়ক রিঙ্কু সিং এদিন পাঁচ মন্বরে নামতে পারেন।

আর ছয় নম্বরে নামতে পারেন রাহানে। আর সাত নম্বরে নামতে পারেন অঙ্গকৃষ রঘুবংশী আর আট নম্বরে রমনদীপ সিংহ। প্রথম একাদশের শেষ তিনটি জায়গা বোলারদের। সেখানে থাকতে পারেন অনুকূল রায়, বৈভব অরোরা এবং কার্তিক ত্যাগী। ইমপ্যাক্ট প্লেয়ার হিসাবে থাকবেন বরুণ চক্রবর্তী।

দেখে নেওয়া যাক কেকেআরের প্রথম একাদশ কেমন হতে পারে

ফিন অ্যালন, অজিঙ্কে রাহানে (অধিনায়ক), অঙ্গরীশ রঘুবংশী, ক্যামরন গ্রিন, টিম সেইফার্ট, রিঙ্কু সিং (সহ অধিনায়ক), রাচিন রবীন্দ্র, রমনদীপ অনুকূল রায়, বৈভব অরোরা, কার্তিক ত্যাগী